Kuidas saada võitu üksildusest sinu sees
#000001
No mis teha, üksildus närib vahel meid kõiki. Mõnikord väljub oma kurbade tunnete sees hulpimine aga täiesti kontrolli alt. Uurime, mida konkreetselt siis ette võtta.
#000002
Alustuseks tuleb muidugi tõdeda, et üksildus on subjektiivne tunne ega pruugi sõltuda su reaalsest elust ja keskkonnast. Sinu ümber võib olla palju inimesi – sõbrad, pere, sugulased, kolleegid -, aga sa tunnetad ikkagi lõhet enda ja teiste vahel, nii emotsionaalselt kui ka sotsiaalselt. Teiste lähedus ei võta veel üksildustunnet.
#000003
Emotsionaalne ebamugavus on aga ainult algus. Üksilduse tundmisel on tugev mõju ka füüsilisele tervisele. See on stress, millele keha reageerib nii füüsilisel kui ka psühholoogilisel pinnal. Meie keha muutub sellest otseses mõttes nõrgemaks. Uuringud on viidanud, et pidev üksildustunne on nii ränk asi, et see suurendab riski varakult surra lausa 26% võrra.
#000004
Üksildus võib ligi hiilida väga erinevalt. Hea sõber kolib kaugele ära. Töötad nii palju, et avastad lõpuks, et polegi nagu enam sõpru või tuttavaid, kellega mõnusalt vaba aega veeta. Lahkud „vanast heast“ harjumuspärasest keskkonnast nagu sõjavägi või ülikool. Partner sureb või lahutate. Muidugi on probleem ka kroonilised haigused, puuded ja muu sarnane.
#000005
Sellest seisundist üle saamine on keerulisem kui paljud eeldaksid. Üksildus tekitab psühholoogilisi haavu ja need omakorda nõiaringe, millest võib olla raske välja murda. Üksildus muudab seda, kuidas maailma näeme, ning võib panna arvama, et ümbritsevad inimesed hoolivad vähem kui nad päriselt hoolivad. See aga annab üsna püsiva negatiivse häälestuse, näiteks hakkame ennast vähem väärtustama.
#000006
Sellistel tunnetel on tohutu mõju, mille tagajärjel inimene võibki hakata teiste juuresolekul käituma viisil, mis tema negatiivseid ootusi kokkuvõttes kinnitavad. Näiteks hakkame teisi eemale lükkama, sest kardame haiget saada, kuni nad enam ei püüagi läheneda.
#000007
Väljamurdmise protsessi võib jagada kolmeks etapiks. Üksildus on valus, aga kui suudad selle abil tekkinud suluseisust välja rebida, võib saavutatud vabadus päris magus olla.
#000010
Millal võiks olla õige aeg abielluda?
#000020